Pohjoismailla vankka yhteinen tavoite edistää vähähiilistä rakentamista ja rakentamisen kiertotaloutta EU:ssa - - Valtioneuvosto\nPohjoismailla vankka yhteinen tavoite edistää vähähiilistä rakentamista ja rakentamisen kiertotaloutta EU:ssa\nMiljöministeriet 14.9.2020 15.46\nPohjoismaat tiivistävät entisestään rakentamiseen liittyvää yhteistyötä ja vaikuttamista EU:ssa. Jaettu tavoite on edistää rakentamisen kiertotaloutta ja parantaa siten myös Pohjoismaiden kilpailukykyä.\nPohjoismaiden rakentamisesta ja asumisesta vastaavat ministerit hyväksyivät viime vuoden lokakuussa julkilausuman vähähiilisestä rakentamisesta ja rakennusalan kiertotalousperiaatteista. Ministereiden tämänpäiväisessä videokokouksessa tekemät päätökset vauhdittavat käytännön yhteistyötä.\nMinisterit linjasivat, että Pohjoismaiden tulee pitää yhtä erityisesti EU:n rakennustuoteasetuksen uudistuksessa. Ratkaista täytyy esimerkiksi miten maiden yhteiset tarpeet ja tavoitteet otetaan mahdollisimman hyvin huomioon, kun Euroopan komissio selvittää harmonisoituja tuotestandardeja ja niihin liittyviä kansallisia säädöstarpeita. Pohjoismaat haluavat muun muassa helpottaa rakennustuotteiden uudelleenkäyttöä ja kierrätystä.\nMinisterit antoivat tukensa komission aloitteelle kehittää Level(s)-nimellä tunnettu rakentamisen resurssitehokkuuden vapaaehtoinen raportointijärjestelmä, jolla halutaan parantaa rakennusten kestävyyttä, ympäristöystävällisyyttä, energiatehokkuutta ja terveellisyyttä. Pohjoismaat ovat olleet aktiivisia uuden järjestelmän testaamisessa.\nRakentamisen pohjoismaista yhteistyötä on tiivistetty viime vuosina, esimerkiksi keväällä 2020 maat perustivat yhteisen ohjausryhmän koordinoimaan rakentamismääräysten yhtenäistämistä. Ensi vuoden aikana käynnistyy useita uusia yhteistyöhankkeita, jotka tähtäävät siihen, että pohjoismaisesta rakentamis- ja asumisalasta tulee entistä kestävämpi ja kilpailukykyisempi.\nPohjoismaisella yhteistyöllä rakennusalaa ohjaavien säädösten yhdenmukaistamiseksi on suuri tilaus nyt, kun usea EU-jäsenvaltio valmistelee uutta lainsäädäntöä ja muita toimia vähähiilisen rakentamisen vauhdittamiseksi. Jatkossa rakennusten koko elinkaaren hiilijalanjälki huomioidaan entistä paremmin aina rakennusmateriaalien valmistuksesta rakennusjätteiden synnyn ehkäisyyn sekä niiden kierrätykseen ja uusiokäyttöön. Käytännön haasteeksi ovat muodostuneet jäsenmaiden keskenään erilaiset rakentamismääräykset, jotka pahimmillaan vaikeuttavat kauppaa niin EU:n sisällä kuin Pohjoismaiden välillä.\nPohjoismaiden ministerineuvoston uusi, viime vuonna hyväksytty visio entistä integroidummista Pohjoismaista kirittää rakentamisen kiertotaloutta lähivuosina. Vision toteuttaminen alkaa vuoden 2021 alussa, jolloin ministerineuvoston puheenjohtajuus siirtyy Suomelle vuodeksi.\nMinisterit keskustelivat myös koronokriisin haasteista rakentamisalalle. Suomen tilanne on pohjoismaisittain hyvä, ja rakentamissektori on toistaiseksi selvinnyt esimerkiksi muita EU-maita paremmin.\n”Pohjoismaat kulkevat taas astetta tahdikkaammin samaan suuntaan rakentamisen kiertotaloudessa ja vähähiilisessä rakentamisessa, mikä lisää mahdollisuuksiamme torjua ilmastonmuutosta sekä parantaa yritystemme kilpailukykyä EU:ssa”, kuvaa Suomea kokouksessa edustanut valtiosihteeri Terhi Lehtonen.\nPohjoismaiden ministerineuvoston uutinen 14.9.2020: Yhteistyön vahvistaminen viherryttää asunto- ja rakennusalaa (norden.org)\nVähähiilinen rakentaminen: erityisasiantuntija Matti Kuittinen, 0295 250 268, [email protected]\nRakentamisen kiertotalous: hallitusneuvos Kirsi Martinkauppi, 0295 250 177, [email protected]\nbyggande miljö naturen områdesanvändning


0,5 kg:n haaste - Whiteandfresh\nTämä haaste tuli parempaan kuin sopivaan hetkeen, sillä olin joka tapauksessa aloittamassa kuntokuuria. Ystävän tuki vaan ei ole ollenkaan huono juttu! Eipähän tarvitse jauhaa ja siten kyllästyttää muita ihmisiä vaan voi höpötellä henkilölle, jolla on sama projekti menossa 😉\nAion aloittaa lukemalla ylläolevia teoksia eli Fit Karppaaja -lehteä sekä Karpin ABC -kirjaa, jonka hankin itselleni joululahjaksi. Olen jo pitkään halunnut hyvää teosta karppauksesta sekä vähähiilihydraattisesta ruokavaliosta. Näistä saa ei-karppaajakin taatusti todella hyviä vinkkejä. Karppauksesta ei todellakaan tarvitse kaikkien pitää eikä se kaikille sovikaan, mutta suosittelen silti lukemaan tietoutta siitä, se voi korjata joitakin yleisiä väärinkäsityksiä. Itse aikoinaan olin kauhuissani ja teilasin koko karppauksen, koska en voinut ymmärtää voin mässyttämistä. Sitten lainasin Atkinsin kirjan kirjastosta, luin ja tajusin mistä on kyse. Tämän enempää en aio asiaan paneutua, halusin vain kertoa, että ne, joille karppaus ei ole niin tuttu juttu kokeilisivat vaikka jonkun kirjan lukemista ja ymmärtäisivät, että karppaus on nyt median hampaissa ja karppauksesta halutaan nimenomaan tehdä mörkö. 🙂\nTässä on myös ajattelemisen aihetta antava keino. Eli Jutta Gustavsbergin GoFatGo -haaste. Osallistuin syksyllä 2010 tähän, vaikka en virallisesti ilmoittautunutkaan haasteeseen. Jaksoin suhteellisen hyvin haasteen neljä viikkoa, pari kiloakin taisi tippua. En tosin liikkunut haasteen ohjeiden mukaisesti, noudatin vain ruokavaliota ja siitäkin jätin protskupatukat pois. Treenin jälkeen voi ihan hyvin nauttia vaikkapa lasillisen maitoa saadakseen liikunnanjälkeisen protskuannoksen. 🙂 Maitoa en noin muutoin juo juurikaan, mutta käytän aika reilusti kahvissa ja siitäkään en aio luopua. GoFatGo -haasteen myötä silloin puolitoista vuotta sitten löysin itselleni kyllä maailman parhaan aamupalan: kaurapuuroa, raejuustoa ja sokeritonta mehukeittoa. Kaikki sekaisin keskenään. Juu, kuulostaa oudolta ja kuulosti mun mielestä myös kunnes kokeilin…\nKuten näkyy, suunnitelmat ovat vielä hieman hatarat, mutta katsotaan jonkin aikaa miten lähtee sujumaan ja jos ei meinaa sujua niin keksitään sitten ratkaisuja. 🙂\nJulkaissut: Irina / White & Fresh - 9.1.2012 klo 08:37 -\n7 kommenttia “0,5 kg:n haaste”\nOnnea matkaan! 🙂 Itse olen samoilla linjoilla, kyllä monipuolinen vhh ruokavalio voi olla hyvinkin terveellinen. Meillä syödään esim. vain gluteenittomia täysjyväviljoja, eniten juurikin kauraa ja quinoaa.\nTsemppiä tavoitteeseen! Itsekin pitäisi innostua palauttamaan hyvät ruokailutottumukset taas joulun jälkeen. Jouluna tuli syödyksi konvehteja ja kinkkua ihan liikaa. Suklaan syöminen jäi sitten vähän päälle.

Kirjoittelin tänään toivepostauksesi Friedensreich Hundertwasserin Wienin rakennuksista. Kyllä ne vaan ovat haasteellisen näköisiä ja erikoisia kokonaisuuksia. Kiitos, kun innostit minua. Oli mukava muistella kivaa reissua.\nMulle on toiminut ainakin erittäin hyvin vhh ruokavalio ja jätin myös karkit/sipsit pois tossa puoli vuotta sitten. pitäis varmaan itekin tutustua noihin karppi lehtiin! onnea tavotteisiin! 🙂\nM: Kiitos! 🙂 Saa nähdä, miten lähden liikkeelle ja mikä on viljojen asema ruokavaliossani jatkossa. Ilmoittauduin tuohon GFG-haasteeseen. :)

Valua Kuvasa: Kiitti! 🙂 Katsotaan, miten tää lähtee käyntiin. Olin mä viime viikolla tiputtanut 600g, vaikka haaste ei ollutkaan vielä alkanut. 🙂 Ja hei, käyn kurkkaamassa sun postauksen!

Jude: vhh:lla mennään pääosin, se on varma. Ja odotan innolla, että olisi jossain vaiheessa PIAN sellainen hetki, että ehtisin tutustua tuohon Fit Karppaaja -lehteen. Ehkä tänään ennen nukkumaanmenoa… ja kiitos tosi paljon tsempistä! 🙂\nTsemppiä laihdutukseen! Mullakin menossa aika iso ruokavalioremontti, kuten yksityisviestissä kirjoitinkin. Saa nähdä miten tytön käy…

-Satu\nMyös Darmstadtissa, Saksassa on Hundertwasserin talo 🙂 Ylimmässä kerroksessa oli cocktail-baari ja drinksut sai nauttia talon kattoterassilla, oli kiva kokemus!

-Satu\nSatu: Saispa tollasia taloja Suomeenkin, aika vekkuli 🙂 Ja joo, isot elämäntapamuutokset ovat aina vaikeita. Sisulla vaan eteenpäin!